  Виталий Пронин Ижысь Пастухов нимо ульчаысь 13 номеро юрт Удмурт шаерлэн историяз бадӟым инты басьтэ - азьвыл аръёсы но, та вакытэ но отын интыясько типография, газетъёслэн редакциоссы, Культурая, печатья но ивор вӧлмытонъя министерство, шаерысьтымы Журналистъёслэн огазеяськонзы. Ваньбур кусыпъёсъя министр Р. Зайнуллин та нуналъёсы ивортӥз: вань та огазеяськонъёс матысь дыре мукет юртэ выжтэмын луозы. Пастухов нимо урамез угось городэз радъян планъя тупатоно, нош 13 номеро юртэз яке выльдоно, яке воксё но сэрттоно - таиз ласянь городысь кивалтӥсьёс огкылэ ӧз вуэ на. Но та дырлы Ваньбур кусыпъёсъя министерстволэн сайтаз юртэз вузан пумысен ялон пуктэмын. Со вузаське 8 миллион 430 сюрс манетэн.Елена Тугашова Туспуктэм: izvestiaur.ru Теги: редакция типография  